Държавен вестник, бр. 45, 2008 г., стр. 43

Б Р О Й  45
Д Ъ Р Ж А В Е Н   В Е С Т Н И К
С Т Р .  43
(2) Разрешителни за износ по опростена про-
цедура могат да се издават в следните случаи:
1. когато по време на предишен износ опера-
торът е доказал способността си да изпълнява
всички задължения, свързани с този износ, и не
е извършил никакви нарушения срещу релевант-
ното законодателство;
2. когато компетентният орган може да се
убеди в законосъобразността на тези операции
на износ.
(3) Разрешителните за износ по опростена
процедура се издават при поискване от стра-
на на заинтересувания оператор в случаи на
чест износ на един прекурсор, който се осъ-
ществява от един и същ износител, за един и
същ вносител, в една и съща страна на дести-
нация, за конкретен период, обхващащ 6 или
12 месеца.
(4) За издаване на разрешителни за износ по
опростена процедура операторите представят в
Министерството на икономиката и енергети-
ката заявление, което съдържа:
1. имената и адресите на износителя, вноси-
теля и крайния получател;
2. наименованието на прекурсора така, как-
то фигурира в приложение № 1, а когато се от-
нася за смес или за естествен продукт—техните
наименования и код по Комбинираната номен-
клатура, както и наименованието на всеки пре-
курсор така, както фигурира в приложение № 1,
който се съдържа в сместа или в естествения
продукт;
3. максималното количество на прекурсора,
предназначен за износ;
4. предвидения конкретен период за извърш-
ване на износните операции.
(5) Разрешителните за износ по опростена
процедура се издават в срок 15 работни дни от
датата на подаване на заявлението по чл. 44,
ал. 3.
(6) При установяване на непълноти и несъ-
ответствия срокът по ал. 5 започва да тече след
отстраняване на непълнотите и несъответ-
ствията.
Чл. 48. (1) Разрешителните за износ по оп-
ростена процедура се издават в екземпляри
№ 1, 2 и 4 съгласно приложение № 4. Екзем-
пляр № 1 се съхранява от комисията. Екзем-
пляри № 2 и 4 се съхраняват от износителя.
Износителят посочва на гърба на екземпляр
№ 2 количеството на прекурсора за всяка ек-
спортна операция и оставащото количество.
Екземпляр № 2 се представя в митническото
учреждение, където се подава митническата
декларация. Митническите органи потвърж-
дават вписването и връщат екземпляр № 2 на
износителя.
(2) Операторът вписва номера и датата на
разрешителното за износ и думите “Разреши-
телно за износ по опростена процедура” върху
митническата декларация за всяка експортна
операция.
(3) Когато митническото учреждение, къде-
то прекурсорът ще напусне митническата тери-
тория на Общността, е различно от митничес-
кото учреждение, където се подава митничес-
ката декларация, операторът вписва информа-
цията по ал. 2 върху документите, придружава-
щи износната пратка.
(4) Износителят връща екземпляр № 2 на
комисията най-късно 10 работни дни след из-
тичането на срока на валидност на разреши-
телното за износ, издадено по опростена про-
цедура.
Чл. 49. Преди разрешаване на износ на пре-
курсори на наркотични вещества или на смеси,
в които те се съдържат, комисията може да
поиска от компетентния орган на страната вно-
сител разрешително за внос в случаите, когато
такова разрешително се издава.
Чл. 50. (1) Преди разрешаване на износ ко-
мисията изпраща предварително уведомяване
за износ съгласно приложение № 10:
1. до компетентните органи на страните на
дестинация за всяка пратка прекурсори от пър-
ва категория на приложение № 1;
2. до компетентните органи на страните на
дестинация, посочени в приложение № 5 за из-
нос на прекурсори от втора и трета категория
на приложение № 1; страните, които са поиска-
ли да получават предварително уведомяване за
износ в съответствие с чл. 12, т. 10 от Конвен-
цията на ООН за борба срещу незаконния тра-
фик на упойващи и психотропни вещества от
1988 г., са включени в приложение № 1.
(2) В предварителното уведомяване за из-
нос комисията предоставя информацията по
чл. 44, ал. 3.
(3) Комисията изисква от компетентния
орган от страната на дестинация да пази инфор-
мацията, получена във връзка с всяка търгов-
ска сделка, както и служебната, професионал-
ната и търговската тайна или всеки търговски
процес, отнесен към нея.
(4) В случай че в срок 15 работни дни компе-
тентният орган от страната на дестинация не
отговори, няма възражения или не даде съвет,
който да посочва, че тази износна операция може
да е предназначена за незаконно производство
на наркотични вещества, комисията може да
разреши износната операция.
Чл. 51. (1) В случаите по чл. 47 комисията
може да изпрати предварително уведомяване
за износ по опростена процедура, обхващащо
няколко експортни операции, извършени в кон-
кретен период, обхващащ 6 или 12 месеца.
(2) Комисията изпраща в предварителното
уведомяване за износ обобщена информация
по чл. 44, ал. 3, като посочва, че тази информа-
ция обхваща няколко експортни операции, из-
вършени в конкретен период, обхващащ 6 или
12 месеца.